- Hindi News
- National
- ड्रंग कंट्रोलर की प्रदेश में कार्रवाई शुरू, दो अस्पतालों से स्टेंट के बिल जब्त किए
ड्रंग कंट्रोलर की प्रदेश में कार्रवाई शुरू, दो अस्पतालों से स्टेंट के बिल जब्त किए
दवा मार्केट में नकली दवा को लेकर छापे, 3 हजार से ज्यादा टैबलेट फ्रीज
सीकर में 9 करोड़ की नकली दवा की खेप पहुंचने की आशंका को लेकर भी टीम ने गुरुवार को दवा मार्केट में छापेमार कार्रवाई की। टीम ने शक पर नकली दवा की आशंका पर लाखों रुपए कीमत की 3 हजार से ज्यादा टेबलेट फ्रीज करवाई है। इन दवाओं के सैंपल लेकर जांच के लिए जयपुर भिजवाए गए हैं। औषधिक नियंत्रक विभाग की टीम ने जालरा और स्टेमिटिल नाम की दवाओं की खेप फ्रीज किया है। दोनों दवाएं लक्ष्मी मार्केट स्थित जैन फार्मा और सिटी फार्मा डिस्टीब्यूटरर्स फर्म पर मिली। टीम ने दोनों फर्मो पर मिली दवा की खेप को फ्रीज करवा दिया है। जालरा दवा डायबिटिज के इलाज के काम आती है और स्टेमिटिल उल्टी रोकने के काम में ली जाती है। टीम को शक है कि दोनों दवाओं में डायबिटिज और उल्टी राेकने का सॉल्ट ही मौजूद नहीं है।
भास्कर न्यूज नेटवर्क | सीकर
स्टेंटकी कीमत तय होने के बाद भी मरीजों को इसका फायदा नहीं मिलने के मामले में ड्रग कंट्रोल विभाग की टीम ने प्रदेश में कार्रवाई शुरू कर दी है। टीम ने सीकर में स्टेशन रोड स्थित जैन अस्पताल और एसके स्कूल के सामने स्थित मित्तल हॉस्पिटल पर छापे मारे। दोनों हॉस्पिटलों में स्टेंट की कीमतों को लेकर जांच की। स्टेंट के बिल जब्त किए। दिल के मरीजों के उपचार में काम आने वाली दवाओं की सेल और उनके बिल के संबंध में जानकारी जुटाई। जब्त दस्तावेजों से जांच की जाएगी कि अस्पताल संचालक दिल के मरीजों से सरकार द्वारा तय कीमतों से ज्यादा वसूली तो नहीं कर रहे हैं। दोनों हॉस्पिटलों के दवा स्टोरों की जांच की गई है। टीम को दोनों जगह अनियमितताएं मिलीं। स्टोर पर फार्मासिस्ट नहीं मिला। दवाओं के बिल नहीं बने हुए थे। दोनों जगह से औषधि नियंत्रक अधिकारियों ने रिकाॅर्ड कब्जे में लिया है।
tgl_Latn sot_Latn hin_Deva hin_Deva bho_Deva hin_Deva bho_Deva hin_Deva